kardosdrur/scandi-wiki huggingface dataset:
The Forest Is My Throne

The Forest Is My Throne er den anden demo fra det norske black metal-band Satyricon. Det er den sidste indspilning hvor Håvard Jørgensen medvirker før han forlod bandet. Den blev i 1995 genudgivet som et split med Enslaved og med titlen The Forest Is My Throne / Yggdrassil.

Spor 
 "Black Winds" – 7:07
 "The Forest Is My Throne" – 5:00
 "Min Hyllest Til Vinterland (Skogsvandring I Mørket)" – 5:24
 "The Night of the Triumphator" – 6:09 (kun på CD)

Eksterne henvisninger 
 The Forest Is My Throne på Encyclopaedia Metallum

Demoer
Satyricon-album
Album fra 1993
Court and Spark

Court and Spark er Joni Mitchells sjette album fra 1974 og hendes kommercielt mest succesfulde album, der nåede 2.-pladsen på Billboard-listen. Sangen "Help Me" fra albummet er endvidere det eneste, der har nået i top-ti med en 7.-plads som bedste placering.

Sange 

Side 1:

 "Court and Spark" (2:46)
 "Help Me" (3:22)
 "Free Man in Paris" (3:02)
 "People's Parties" (2:15)
 "Same Situation" (2:57)

Side 2:

 "Car on a Hill" (3:02)
 "Down to You" (5:38)
 "Just Like this Rain" (4:24)
 "Raised on Robbery" (3:06)
 "Trouble Child" (4:00)
 "Twisted" (2:21)

Alle sange skrevet af Joni Mitcell, bortset fra "Twisted", der stammer fra jazztrioen Lambert, Hendricks & Ross, skrevet af Annie Ross og Wardell Gray.

Musikere 
På albummet spiller Joni Mitchell selv akustisk guitar, piano og clavinet samt synger (også kor). Som studiemusikere medvirker Wilton Felder (el-bas), John Guerin (trommer), Larry Carlton (el-guitar), Chuck Findley (trompet), Milt Holland (klokkespil) og Tom Scott (træblæsere). 

Desuden medvirker en række kendte musikere i enkelte numre, enten som kor eller på instrument. Det drejer sig blandt andet om Robbie Robertson fra The Band (el-guitar på "Raised on Robbery"), Jose Feliciano (el-guitar på "Free Man in Paris"), David Crosby og Graham Nash (kor på "Free Man in Paris") og Cheech & Chong (stemmer på "Twisted").

Cover 
Med dette album vender Joni Mitchell tilbage til at lave coveret selv, som hun gjorde på de første album. Der er tale om et lille maleri midt på det originale LP-cover forestillende et bjerglandskab med et bjerg i forgrunden, der har menneskelige træk. Coveret er primært orange/sandfarvet, og selve billedet er holdt i matchende farver med lidt blå/grønne farver som variation. 

Albummets titel og Mitchells navn er trukket frem i relief henholdsvis over og under det centrale billede.

Andre kunstneres fortolkninger 
Nogle af albummets sange er efterfølgende indspillet af andre kunstnere, heriblandt hittet "Help Me", der blandt andet er fortolket af Mandy Moore og k.d. lang, mens "Free Man in Paris" blandt andet er indspillet af Neil Diamond.

Joni Mitchell-album
Album fra 1974
Koldingbibliotekerne

Koldingbibliotekerne er en fællesbetegnelse for 4 biblioteker beliggende i Kolding Kommune: 
 Kolding Bibliotek
 Vamdrup Bibliotek
 Christiansfeld Bibliotek
 Lunderskov Bibliotek

Kunst på Kolding Bibliotek 
Kolding Bibliotek har en række kunstværker stående omkring i huset, bl.a. to værker af den internationalt kendte kunstner Olafur Eliasson.

Eksterne henvisninger
 Koldingbibliotekernes hjemmeside

Folkebiblioteker i Danmark
Kolding Kommune
Jade Ewen

Jade Almarie Louise Ewen (født 24. januar 1988 i London, Storbritannien) er en engelsk sangerinde og skuespiller. Hun vandt den britiske udtagelseskonkurrence til Eurovision Song Contest 2009 og blev nummer fem ved den internationale konkurrence. Pr. september 2009 er hun medlem af pigegruppen Sugababes.

Tv og film 
 The Bill
 Casualty
 Out There
 Mr Harvey Lights Candles
 Myths

Musikere fra England
Storbritanniens Eurovision Song Contest-deltagere
Deltagere ved Eurovision Song Contest 2009
WrestleMania XI

WrestleMania XI var den 11. udgave af pay-per-view-showet WrestleMania produceret af World Wrestling Federation. Det fandt sted 2. april 1995 fra Hartford Civic Center i Hartford, Connecticut, hvor der var 15.000 tilskuere. John Powell fra SLAM! Wrestling vurderede WrestleMania XI til at være den værste udgave af showet nogensinde. 

Showets main event var en kamp mellem NLF-spilleren Lawrence Taylor og Bam Bam Bigelow. Derudover var der også en VM-titelkamp mellem Diesel og Shawn Michaels.

Resultater 

 Allied Powers (Lex Luger og British Bulldog) besejrede Blu Brothers (Jacob og Eli) (med Uncle Zebekiah)
 WWF Intercontinental Championship: Razor Ramon (med The 1-2-3 Kid) besejrede Jeff Jarrett (med Roadie) via diskvalifikation
 Jeff Jarrett forsvarede sin titel trods nederlaget.
 The Undertaker (med Paul Bearer) besejrede King Kong Bundy (med Ted DiBiase)
 Larry Young var dommer i kampen.
 WWF World Tag Team Championship: Owen Hart og Yokozuna (med Mr. Fuji og Jim Cornette) besejrede Smoking Gunns (Billy og Bart)
 Owen Hart og Yokozuna vandt dermed VM-bælterne.
 Bret Hart besejrede Bob Backlund i en I Quit Match
 Roddy Piper var dommer i kampen.
 WWF Championship: Diesel (med Pamela Anderson) besejrede Shawn Michaels (med Sid Justice og Jenny McCarthy)
 Lawrence Taylor besejrede Bam Bam Bigelow (med Ted DiBiase)

Wrestling
Wrestling i 1995
Kammerråd

Kammerråd var oprindeligt en ældre dansk betegnelse for en embedsmand ved Statens finansvæsen (jf. kameralvidenskab), men blev senere brugt som en ærestitel, som blev uddelt bredt i det danske samfund til personer, som havde gjort en fortjenstfuld indsats. Titlen er nu afskaffet.

Ifølge forordning om rangen af 14. oktober 1746 var kammerråder placeret i 7. klasse (af i alt ni) som nr. 2 og "virkelige" kammerråder i 6. klasse som nr. 2. En kammerråd skulle tituleres "velædle og velbyrdige Herre", jf. "Titulaturer til Rangspersoner i alfabetisk Orden", i: C. Bartholin, Almindelig Brev- og Formularbog, bd. 1-2, København 1844, ktl. 933; bd. 1, s. 49-56.

I H.C. Andersens eventyr Portnøglen skrevet i 1872, kan man bl.a. læse følgende:

"Hans Fader skubbede ham ind paa et Contor, hans Moder skubbede ham ind i Ægtestanden, og hans Kone skubbede ham op til Kammerraad, men det Sidste sagde hun ikke, hun var en besindig, brav Kone, der taug paa rette Sted, talte og skubbede paa rette Sted."

Mellempartiet blev spøgefuldt kaldet "kammerrådspartiet" pga. dets målgruppe.

I Hørsholm findes vejen Kammerrådensvej.

Kilder 
 Den Gamle Ordbog på Stass.dk 

Titler
Hædersbevisninger
WWE Hall of Fame

WWE Hall of Fame er en institution, der hædrer udvalgte tidligere og nuværende wrestlere og ansatte i World Wrestling Entertainment (WWE) og andre personligheder, der har bidraget til wrestling og sportsunderholdning generelt.

Hall of Fame startede i 1993 under navnet WWF Hall of Fame i World Wrestling FederationE(WWF).n af verdens mest succesrige wrestlere, André the Giant, der var død tidligere på året, blev indsat som den første i WWF Hall of Fame. Derefter blev der årligt indsat flere medlemmer i forbindelse med WWF's pay-per-view-show King of the Ring indtil 1996. I 2004 genoptog World Wrestling Entertainment (tidligere WWF) ceremonien under navnet WWE Hall of Fame i forbindelse med WrestleMania XX, og siden da har ceremonien, som sendes på tv, og hvor de nye medlemmer holder tale, fundet sted aftenen før årets udgave af WrestleMania, der er WWE's ældste og største pay-per-view-show. De nye medlemmer af WWE Hall of Fame bliver også hædret under selve shWreotleMania-swet.

WWE er blevet rost for at indsætte wrestlere og personligheder fra wrestlingbranchen i WWE Hall of Fame, selv om de ikke nødvendigvis har arbejdet for organisationen i løbet af deres karriere, eksempelvis Sting, Stu Hart og Lou Thesz. Til gengæld har WWE også fået kritik af, at tidligere WWE-stjerner ikke er blevet indsat i WWE Hall of Fame, fordi de har et kompliceret forhold til WWE, primært WWE-ejeren Vince McMahon. I starten af 2010'erne har WWE dog forsøgt at genoprette et positivt forhold til flere tidligere WWE-wrestlere, heriblandt Bruno Sammartino og Ultimate Warrior, som er blevet indsat i WWE Hall of Fame trods tidligere kontroverser og uenigheder.

Nogle af de største navne fra WWE Hall of Fame er Hulk Hogan, Steve Austin, Andre the Giant, Ric Flair, Roddy Piper, Verne Gagne, Bruno Sammartino og Shawn Michaels. Nogle af de største navne, der endnu ikke har fået en plads i WWE Hall of Fame, er The Undertaker, Triple H, The Rock, Goldberg, John Cena, Lex Luger, Steiner Brothers (Rick og Scott Steiner), og Kurt Angle.

Medlemmer 

Wrestling
Filadelfia

Filadelfia blev grundlagt i 1897 af lægen Adolph Sell og er en selvejende institution med hjemsted i Dianalund i Sorø Kommune. De driver Danmarks eneste epilepsihospital, Center for Neurorehabiltering og en specialskole.

Filadelfia er paraplyorganisation for en lang række institutioner:
 Sundhedsområdet:
 Epilepsihospitalet
 Center for Neurorehabilitering
 Undervisning og rådgivning:
 Børneskole
 Filadelfia Uddannelse
Specialrådgivning om Epilepsi
 Socialområdet:
 Botilbuddene Stormly, Brommeparken og Egebo
Rehabilitering og Udviklingscenter

Epilepsihospitalet 

Epilepsihospitalet er Danmarks eneste specialhospital med speciale i epilepsi og beslægtede neurologiske lidelser og rehabillitering af senhjerneskadede. Der foretages både ambulant behandling og behandling.

Foruden den medicinske behandling af epilepsi, varetager man udredning og opfølgning af patienter til kirurgi, behandling med nervus vagus stimulator og ketogen diætbehandling.

Eksterne henvisninger 
 Filadelfias hjemmeside 
 Epilepsihospitalet 
 Børneskolen 
Center for Neurorehabilitering 

Plejeinstitutioner i Danmark
Etableret i 1897
Bygninger, konstruktioner og anlæg i Sorø Kommune
Dianalund
J.G. Zinn

Jens Giødvad Zinn (21. august 1836 i København – 20. april 1926 på Frederiksberg) var en dansk arkitekt.

J.G. Zinn var søn af grosserer Ludvig Maximilian Zinn (1808-68), hans moder hed Regitze Sofie f. Giødvad (f. 1812). Efter sin konfirmation kom han i snedker- og tømrerlære, og først da han var blevet svend, bestemte han sig for at uddanne sig til bygmester ved Kunstakademiet, hvis mindre sølvmedalje han vandt i 1862. Hans studier blev afbrudte ved hans deltagelse i 2. slesvigske krig 1864 som menig ved første regiment, dog ikke mere end at han i juli 1865 kunne tage afgangsprøve ved Akademiet som arkitekt.

Han var for egen regning i Italien i 1867 og ægtede 20. juli 1872 i København Emma Møller (29. august 1841 i Veggerslev, d. 7. november 1923 på Frederiksberg), datter af sognepræst Andreas Ditlev Møller (1805-52) og Emma Christiane Charlotte f. Ørbek (1807-56). Af hans arbejder, der ofte var praktisk betonet, kan nævnes herregården Fuglsang på Lolland, hvor han genopførte hele anlægget fra ny af. Han fik sikkert denne opgave via sin familiære forbindelse til Hartmann-slægten.

Zinn har udstillet sine tegninger på Charlottenborg Forårsudstilling 1862, 1883 og 1884 og på den Nordiske Udstilling 1883.

Værker 
 På Orlogsværftet tilbygning mod nord til maskinværksted (nu kaldet Orlogsværftets gl. maskinværksted), Holmen, København (1862)
 En kontorbygning, nu Kunstakademiets Arkitektskole, mellem Smedjen og Hovedmagasinet på Holmen, Philip de Langes Allé 10 (1863)
 2 små vagtbygninger, Værftsbrovagten ved dæmningen (tidl. bro) mellem Christianshavn og Arsenalø, Holmen (1863, fredet)
 Hovedbygning og herskabsstald til herregården Fuglsang, Lolland (1868-69, fredet)
 Facaden til ejendommen Frederiksborggade 20, København, dengang bladet Dannebrogs redaktionsbygning (1878)

Projekter 
 Konkurrenceprojekt til monument for kong Victor Emanuel 2. (udstillet i Rom 1881 og på Charlottenborgs Forårsudstilling 1883)
 Projekt til samme (udstillet på Charlottenborgs Forårsudstilling og i Rom 1884)
 Skitse og projekt til Københavns Rådhus (1889-90)

Kilder 
 Weilbachs Kunstnerleksikon 1895, 1947 og 1994
 

Arkitekter fra Danmark
Historicistiske arkitekter
Danskere i 1800-tallet
Danskere i 1900-tallet
Personer i den 2. Slesvigske Krig fra Danmark
Personer fra København
Samuel Zimmermann

Samuel Zimmermann (fødsels- og dødsår ukendt) var en bygmester, der var virksom i Danmark omkring 1748-1757.

Zimmermann, som skriftligt udtrykte sig på tysk og muligvis er identisk med den i Hamborg omkring 1725 virkende bygmester Samuel Gottlob Zimmermann, ansattes 1748 som murermester ved de kgl. bygninger i rytterdistrikterne i Jylland, hvorved der dog kun forefaldt lidt arbejde. Han var 1753 bosat i Århus og tjente i mange år som tegner hos Nicolai Eigtved og Laurids de Thurah. Sidstnævnte omtaler ham som habil i Tegnekunsten i Besynderlighed i Architektoniske Tegninger og den allerbedste af de tre eller fire Murme­stre, der findes i Landsdelen. Med Thurahs anbefaling ansøgte Zimmermann 1753 om frit at måtte søge sin næring overalt i Jylland og indtræde i Københavns murermesterlav. Han optoges her i 1757.

Arbejder 
 Ombygning af det middelalderlige rådhus i Århus efter egne tegninger og overslag (1750-52, nedrevet)
 Ombygning af Kolding Sankt Nikolai Kirke (omkring 1750; ændret 1885)

Kilder 
 Weilbachs Kunstnerleksikon 1947

Tjek fødsels- og dødsår
Arkitekter fra Danmark
Danskere i 1700-tallet
Martin Zumpe

Martin Zumpe (ca. 1697 i Tyskland – 5. maj 1753 i København) var en tysk bygmester, der var virksom i Danmark.

Biografi 
Zumpe kom til Danmark fra Tyskland, hvor han havde virket som bygmester før 1735. Han udnævntes til hofmurermester den 20. maj 1735 (konfirmeret den 12. november 1746) og hofbygmester den 29. april 1749. I december 1735 fik han tilladelse til at foretage en to måneders rejse til Dresden for der at ordne sine forhold. Han blev gift (bevilling 21. november 1749) med kammerpige hos hertuginden af Sachsen-Hildburghausen Marie Salome Prehn (begravet november 1750, begravelsesbrev 6. november). Zumpe selv døde 5. maj 1753 og er begravet på Sankt Petri Kirkes kirkegård.

Zumpe har i Danmark medvirket som murermester ved opførelsen af en lang række større bygninger; havde således sammen med hoftømrermester Joseph Zuber i entreprise under Laurids de Thurah arbejde ved Fredensborg Slot 1741 ff. samt Hirschholm Slot, Jægersborg Slot, Frydenlund og Sorgenfri Slot 1743 ff.

Kilder 
 Weilbachs Kunstnerleksikon 1947
 

Arkitekter fra Danmark
Arkitekter fra Tyskland
Danskere i 1700-tallet
Hofmurermestre fra Danmark
Hofbygmestre fra Danmark
PARC (virksomhed)

Xerox PARC (Palo Alto Research Centre) er et forsknings- og udviklingscenter i Palo Alto, Californien. PARC blev grundlagt og finansieret af Xerox i 1970. Centeret blev grundlagt af fysikeren George Pake, og forskningleder hos Xerox Jack Goldman. På IT-området står PARC bag flere væsentlige innovationer på computerområdet. Herunder mus, bitmapgrafik, ethernet, den grafiske brugerflade (Graphical User Interface) med vinduer og ikoner, WYSIWYG (What You See Is What You Get), objektorienteret programmering (Smalltalk), pervasive computing (allestedsnærværende IT) mv.

Xerox er blevet kritiseret for manglende kommerciel udnyttelse af de mange banebrydende teknologier PARC har udviklet, dog selvfølgelig primært ud fra et forretningsmæssigt synspunkt.

Et eksempel på manglende udnyttelse, er den grafiske brugergrænseflade, der senere blev udbredt med Apple Macintoshcomputeren, Xerox blev betalt med Appleaktier for konsulenttimer, og med en aftale om at Macintosh ville blive lanceret med et GUI.

Da Apple senere sagsøgte Microsoft for at have kopieret elementer af Mac OS i Microsoft Windows, stævnede Xerox øjeblikkeligt Apple med en lignende sag.

Computervirksomheder fra USA
Forskningsinstitutioner
Bygninger, konstruktioner og anlæg i Californien
Softwarevirksomheder fra USA
Dirac-ligningen

Dirac-ligningen er en fusion mellem Schrödingerligningen og den specielle relativitetsteori. Ligningen er

,

hvor  er partiklens masse,  er stedvektor for partiklen,  er lysets hastighed og  er den reducerede Planck-konstant (h streg).  er en 4×4 matrix og  består af 3 forskellige 4×4 matricer – en for hver dimension. I denne model er  ikke bare en funktion, men en vektorfunktion med fire komponenter.

En af de ting, som Dirac-ligningen kan forklare, er betydningen af spin. Spin indgår ikke i Schrödingerligningen, men i Dirac-ligningen dukker det op som en konsekvens af mødet mellem kvantemekanik og relativitetsteori. Dirac-ligningen kan forklare ting som finstruktur i atomspektre, men kommer dog til kort ved f.eks. det gyromagnetiske spinforhold . Diracs teori forudsiger værdien af  til at være præcis 2, men målinger viser, at den er lidt højere end 2. Dette kan forklares inden for kvantefeltteori.

Kilder/reference 

Kvantemekanik
Richard Eckersley

Richard Jon Eckersley (født 12. marts 1989 i Salford, England) er en engelsk tidligere fodboldspiller der spillede som forsvarer. Han repræsenterede blandt andet Manchester United, Burnley og New York Red Bulls. Han er lillebror til Adam Eckersley.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Burnley F.C.
Fodboldspillere fra Plymouth Argyle F.C.
Fodboldspillere fra Bradford City A.F.C.
Fodboldspillere fra Bury F.C.
Fodboldspillere fra Toronto FC
Fodboldspillere fra New York Red Bulls
Personer fra Manchester
Militarisme

Militarisme er et begreb, der kan opfattes på flere måder:
 Det kan være en ideologi, der er fortaler for, at kun en stærk stat med et stort militær kan garantere sikkerhed og tryghed i landet. 
 Det kan forstås som en militarisering af hele samfundet, der skal indrettes efter militære styringsprincipper. Der bliver børn i skolen vænnet til militære æresforestillinger. Det var Nazityskland et  hierarkisk eksempel på: Hitlerjugend og Bund Deutscher Mädel.

Ideologier
HMS Caledonia (1862)

Panserskibet HMS Caledonia var planlagt som et traditionelt, træbygget linjeskib med dampmaskineri. Skibet blev påbegyndt i 1860 på et tidspunkt, hvor man i både i Frankrig og Storbritannien allerede var begyndt at bygge panserskibe, men hvor deres overlegenhed i forhold til linjeskibene endnu ikke var almindelig anerkendt. I maj 1861 stod det imidlertid klart for den britiske flådeledelse, at man var ved at blive overhalet af det franske byggeprogram, og derfor blev der truffet beslutning om at færdigbygge skibet som panserskib. Navnet Caledonia er en gammel romersk betegnelse for det nuværende Skotland, og skibet var det tredje af fem i Royal Navy med dette navn.

Tjeneste 
Caledonia kom ved afleveringen i 1865 til Middelhavsflåden, men vendte allerede tilbage til England året efter og var i Kanalflåden 1866-67. Efter omarmeringen i 1867 kom Caledonia igen til Middelhavet og gjorde tjeneste dér indtil 1872. Var derefter vagtskib på Forth-floden 1872-75. Lå i reserve 1875-86 og blev derpå solgt til ophugning.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 

Slagskibe fra Storbritannien
Vingio parkas

Vingio-parken er den største park i Vilnius i Litauen. Parken ligger i den vestlige del af byen, i bydelen Vilkpėdė, ved en bugtning af Neris-floden og har et areal på 162 ha. Den bruges til at afholde forskellige begivenheder herunder koncerter.

Parkens historie kan dateres flere århundreder tilbage. I 1965 blev parken renoveret og opdateret til at passe til begivenheder hvor der deltager mange mennesker såsom koncerter og politiske samlinger. Flere store forsamlinger og demonstrationer blev afholdt her under kampen for et selvstændigt Litauen i de sene 1980'ere. Et møde den 23. august 1988 tiltrak 250.000 personer.

Der er ligeledes en botanisk have og et amfiteater i parken

Kilder

Eksterne henvisninger 

 Officiel hjemmeside 

Parker i Vilnius
Grit Jurack

Grit Jurack (født 22. oktober 1977 i Leipzig) er en tysk tidligere håndboldspiller, der i løbet af en lang karriere var en fysisk stærk venstrehåndet bagspiller, der hørte til verdenseliten.

Som helt ung spillede hun 1989 til 1993 for BSV Schönau Leipzig, derefter for HC Leipzig indtil 2001, hvor hun skiftede til Ikast/Bording EH. I 2003/2004 var hun tilbage i HC Leipzig, inden hun vendte tilbage til Danmark og spillede 2004 til karrierestoppet i 2012 for Viborg Håndboldklub, med hvilken hun blev flere gange dansk mester og dansk pokalmester samt tre gange vinder af EHF Champions League.

Hun debuterede på det tyske landshold 23. januar 1996 mod USA. Da hun i foråret 2012 sagde stop for landsholdskarrieren, havde hun spillet 305 kampe for Tyskland og scoret 1579 mål; begge dele er tysk rekord.

Den 31. juli 2009 bekendtgjorde Grit og kæresten Michael Döring, at de efter planen ventede deres første barn, og derfor spillede den tyske bagspiller ikke i sæsonen 2009/10. Hun vendte efter barslen tilbage til tophåndbold, indtil en alvorlig skulderskade satte en stopper for hendes karriere i august 2012, hvor hun ellers havde et år tilbage af sin kontrakt med Viborg HK.

Sportslige meritter 
 Vinder af Champions League med Viborg HK i 2006, 2009 og 2010
 Vinder af klub-EM med Viborg HK i 2006
 Vinder af EHF Cup'en med Ikast Bording i 2002
 Dansk mester med Viborg HK i 2006 og 2008
 Dansk pokalmester med Ikast Bording i 2002 og med Viborg HK i 2006, 2007 og 2008
 Tysk mester med HC Leipzig i 1998 og 1999
 Tysk pokalmester med HC Leipzig i 1996 og 2000
 3.-plads ved VM i 1997 og 2007
 4.-plads ved EM i 1996, 2006 og 2008
 5.-plads ved EM i 2004
 6.-plads ved OL i 1996
 6.-plads ved VM i 2005
 7.-plads ved VM i 1999
 9.-plads ved EM i 2000
 11.-plads ved OL i 2008
 12.-plads ved VM i 2003

Personlige meritter 
 Årets tyske håndboldspiller i 1999, 2000, 2001 og 2007
 Topscorer ved VM i 2007
 På Allstar-holdet ved VM i 2007

Referencer

Eksterne henvisninger 

 
 Spillerprofil på Viborg HK's hjemmeside 

Håndboldspillere fra Tyskland
Personer fra Leipzig
Håndboldspillere fra Ikast-Brande Elite Håndbold
Håndboldspillere fra Viborg HK
Håndboldspillere fra HC Leipzig
Franck Signorino

Franck Signorino (født 19. september 1981 i Paris, Frankrig) er en fransk fodboldspiller. Han har gennem karrieren repræsenteret blandt andet FC Nantes, Getafe og Reims.

Signorino spillede sin første ligakamp for Getafe i et opgør mod Villarreal CF den 16. december 2007.

Eksterne henvisninger 

Fodboldspillere fra Frankrig
Fodboldspillere fra FC Metz
Fodboldspillere fra FC Nantes
Fodboldspillere fra Getafe CF
Fodboldspillere fra Stade Reims
Ladder 49

Ladder 49 er en amerikansk dramafilm fra 2004, filmen er instrueret af Jay Russell. Ladder 49 handler om redningen af brandmanden Jack Morrison fra Baltimore, der bliver fanget i en brændende bygning.

Handling 

Jack Morrison (Joaquin Phoenix) er en erfaren brandmand. Men ved en voldsom bygningsbrand bliver han selv fanget i bygningen, da en etage bryder sammen ved en eksplosion. Jacks eneste håb er de andre brandmænd, ledet af hans ven og mentor, kaptajn Mike Kennedy (John Travolta). Mens Jacks kollegaer kæmper for at redde ham, reflekterer Jack over sit liv, sit risikofyldte job, sin hustru Linda (Jacinda Barrett) og deres to små børn, som han måske aldrig får at se igen... 

Varmen fra flammerne er så intens, at brandhjelmens visir næsten smelter. I det næste rum er der mørkt som graven. Overalt slører en tyk, kvælende røg ethvert udsyn og tvinger brandmændene til at famle sig frem over murbrokker og andre forhindringer.

Joaquin Phoenix gennemførte et halvt års uddannelse som brandmand for at bestride rollen som Jack Morrison.

Medvirkende 
 Joaquin Phoenix .... Jack Morrison 
 John Travolta.... Chief Kennedy 
 Jacinda Barrett .... Linda 
 Morris Chestnut .... Tommy Drake 
 Kevin Daniels .... Don Miller 
 Robert Patrick .... Lenny Richter 
 Kevin Chapman .... Lt. Frank Mckinny 
 Balthazar Getty .... Ray Gauquin 
 Jay Hernandez .... Keith Perez 
 Billy Burke .... Dennis Gaquin 
 Tim Guinee .... Tony MacMillan

Referencer

Eksterne Henvisninger 

Amerikanske film fra 2004
Dramafilm fra USA
Actionfilm fra USA